L- Erbgħa , Ottubru 03 , 2007 Mela wara r- riżultat tan- nazzjonal kontra t- Turkija bqajna għaddejjin b' mumenti mill- aqwa għall- futbol Malti . Is- serata maġika li kellu Michael Mifsud f' Old Trafford kienet fuq fomm kulħadd , u proprju l- fatt li kulħadd sebaħ jitkellem fuq plejer Malti fix- xena internazzjonali kien l- isbaħ aspett ta' dan l- avveniment . Min soltu ma jinteressahx , jew x' aktarx huwa ċiniku fuq il- futbol f' Malta , kellu jigdem ilsienu u joqgħod jisma' l- paraguni sproporzjonati li bdew isiru fil- midja . Il- ħaġa li laqtitni wkoll hija li Michael ( għax issa f' daqqa waħda kulħadd qed jgħajjatlu b' ismu qisu kulħadd jiekol il- kirxa miegħu ) ingħata ċ- ċans ikun ma' l- ewwel ħdax fiż- żewġ logħbiet li ġew wara l- Carling Cup , u fit- tnejn sab ix- xibka . B' hekk l- attenzjoni baqgħet kostanti hux ħażin . Min- naħa l- oħra , il- kampjonat Malti baqa' għaddej b' riżultati interessanti . Il- Furjana għadhom quddiem ( issa ilu naqra ma niftakruhom hemm ! ) , qisu kulħadd jista' jirbaħ lil kulħadd , u nittama li t- taqtigħa ddum sejra hekk għal aktar żmien . Ang , qiegħed issemmi l- Furjana fuq quddiem , tiftakar naħseb fil- Form 2 konna , meta Erik kien tant jgħajjat bil- ħodor u kienu fil- fatt rebħu l- kampjonat , l- ewwel u l- aħħar darba sa issa f' Ta Qali ? Angelo , nispera li l- ewwel nett inti tajjeb . Qieghed nlesti blogg bil- Malti , imma għandi problema kif nuza l- fonts Maltin . Fuq il- word għandi t- Tornado nstallati , iżda s' hemm wasalt !